stanford-oval/wikipedia huggingface dataset:
พระเจ้าบรมวงศ์เธอ พระองค์เจ้าศศิพงศ์ประไพ

| พระเจ้าบรมวงศ์เธอ พระองค์เจ้าศศิพงศ์ประไพ |
| --- | --- |
พระเจ้าบรมวงศ์เธอ ชั้น 5 พระองค์เจ้าชั้นเอก

ประสูติ: 26 เมษายน พ.ศ. 2424
สิ้นพระชนม์: 31 พฤษภาคม พ.ศ. 2477 (53 ปี)
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: เจ้าจอมมารดาจันทร์ ในรัชกาลที่ 5
พระเจ้าบรมวงศ์เธอ พระองค์เจ้าศศิพงศ์ประไพ (26 เมษายน พ.ศ. 2424 – 31 พฤษภาคม พ.ศ. 2477) เป็นพระราชธิดาลำดับที่ 34 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาจันทร์ ธิดาของพระยาราชสัมภารากร (เทศ) เมื่อวันอังคาร เดือน 5 แรม 13 ค่ำ ปีมะเส็ง ตรีศก จุลศักราช 1243 ตรงกับวันที่ 26 เมษายน พ.ศ. 2424 เมื่อทรงพระเยาว์ได้ทรงศึกษาเล่าเรียนที่โรงเรียนราชกุมารีในพระราชวังหลวง ทรงศึกษาภาษาไทยและภาษาอังกฤษกับพระยาศรีสุนทรโวหาร (น้อย อาจารยางกูร) หลังจากนั้นได้ทรงศึกษาค้นคว้าด้วยพระองค์เองมาตลอด
ในปี พ.ศ. 2472 พระองค์ได้ทรงจัดงานยิ่งใหญ่งานหนึ่งที่วังบางขุนพรหม เรียกว่า "งานสี่มะเส็ง" โดยทรงชักชวนเจ้านายพี่น้องที่ประสูติในปีมะเส็งร่วมสหชาติเดียวกันจำนวนสี่พระองค์ ประกอบด้วยสมเด็จพระเจ้าพี่ยาเธอ เจ้าฟ้าบริพัสุขุมพันธุ์ กรมพระนครสวรรค์วรพินิต พระเจ้าพี่ยาเธอ กรมพระกำแพงเพ็ชรอัครโยธิน และพระเจ้าพี่นางเธอ พระองค์เจ้าพิสมัยพิมลสัตย์ รวมถึงพระองค์เองด้วยเพื่อทรงร่วมบริจาคเงินสมทบทุนสร้างตึกถาวรวัตถุเป็นพระอนุสรณ์ชื่อว่า "ตึกสี่มะเส็ง" ที่สถานเสาวภาภายในโรงพยาบาลจุฬาลงกรณ์
ภายหลังจากสมเด็จพระบรมราชชนกเสด็จสวรรคต หลังปี พ.ศ. 2462 ได้ทรงย้ายที่ประทับจากตำหนักสวนภาพผู้หญิงในวังสวนดุสิตมาประทับที่สวนสุนันทา พระองค์ทรงใช้ชีวิตอย่างเรียบง่าย ทรงใฝ่พระทัยในธรรมะ งานที่โปรดคือการเย็บปักถักร้อยและงานแกะสลัก รวมทั้งโปรดกีฬากอล์ฟและการออกแบบเสื้อผ้า สมเด็จพระศรีพัชรินทราบรมราชินีนาถ พระบรมราชชนนีพันปีหลวงถึงกับทรงมอบหมายให้ทำหน้าที่ตัดเย็บฉลองพระองค์
พระองค์เคยประทับที่วังศศิพงศ์ประไพ ซึ่งปัจจุบันอยู่ในเขตมหาวิทยาลัยราชภัฎสวนสุนันทา วังของพระองค์อยู่ใกล้วังวาริชเวสม์ของพระเจ้าบรมวงศ์เธอ พระองค์เจ้าวาปีบุษบากร พระองค์สิ้นพระชนม์ในสมัยรัชกาลที่ 7 เมื่อวันพฤหัสบดี เดือน 7 แรม 3 ค่ำ ปีจอ ฉศก จุลศักราช 1296 ตรงกับวันที่ 31 พฤษภาคม พ.ศ. 2477 สิริพระชันษา 53 ปี ด้วยพระอาการพระอันตะ(ลำไส้ใหญ่)อักเสบ
พระเกียรติยศ

| ธรรมเนียมพระยศของ พระเจ้าบรมวงศ์เธอ พระองค์เจ้าศศิพงศ์ประไพ |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

พระเจ้าลูกเธอ พระองค์เจ้าศศิพงศ์ประไพ (26 เมษายน พ.ศ. 2424 - 23 ตุลาคม พ.ศ. 2453)
พระเจ้าน้องนางเธอ พระองค์เจ้าศศิพงศ์ประไพ (23 ตุลาคม พ.ศ. 2453 - 9 ธันวาคม พ.ศ. 2468)
พระเจ้าพี่นางเธอ พระองค์เจ้าศศิพงศ์ประไพ (9 ธันวาคม พ.ศ. 2468 - 31 พฤษภาคม พ.ศ. 2477)
ภายหลังสิ้นพระชนม์
พระเจ้าบรมวงศ์เธอ พระองค์เจ้าศศิพงศ์ประไพ (10 กรกฎาคม พ.ศ. 2478)
พระเกียรติยศ > เครื่องราชอิสริยาภรณ์

พระเจ้าบรมวงศ์เธอ พระองค์เจ้าศศิพงศ์ประไพ ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังนี้
พ.ศ. 2442 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2451 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2455 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
ราชสกุล

| 0 | 1 | 2 | 3 |
| --- | --- | --- | --- |

| พระเจ้าบรมวงศ์เธอ พระองค์เจ้าศศิพงศ์ประไพ  | พระชนก: พระบาทสมเด็จพระจุลจอมเกล้าเจ้าอยู่หัว | พระอัยกาฝ่ายพระชนก: พระบาทสมเด็จพระจอมเกล้าเจ้าอยู่หัว | พระปัยกาฝ่ายพระชนก: พระบาทสมเด็จพระพุทธเลิศหล้านภาลัย |
| พระเจ้าบรมวงศ์เธอ พระองค์เจ้าศศิพงศ์ประไพ  | พระชนก: พระบาทสมเด็จพระจุลจอมเกล้าเจ้าอยู่หัว | พระอัยกาฝ่ายพระชนก: พระบาทสมเด็จพระจอมเกล้าเจ้าอยู่หัว | พระปัยยิกาฝ่ายพระชนก: สมเด็จพระศรีสุริเยนทราบรมราชินี |
| พระเจ้าบรมวงศ์เธอ พระองค์เจ้าศศิพงศ์ประไพ  | พระชนก: พระบาทสมเด็จพระจุลจอมเกล้าเจ้าอยู่หัว | พระอัยยิกาฝ่ายพระชนก: สมเด็จพระเทพศิรินทราบรมราชินี | พระปัยกาฝ่ายพระชนก: สมเด็จพระบรมราชมาตามหัยกาเธอ กรมหมื่นมาตยาพิทักษ์ |
| พระเจ้าบรมวงศ์เธอ พระองค์เจ้าศศิพงศ์ประไพ  | พระชนก: พระบาทสมเด็จพระจุลจอมเกล้าเจ้าอยู่หัว | พระอัยยิกาฝ่ายพระชนก: สมเด็จพระเทพศิรินทราบรมราชินี | พระปัยยิกาฝ่ายพระชนก: หม่อมน้อย |
| พระเจ้าบรมวงศ์เธอ พระองค์เจ้าศศิพงศ์ประไพ  | พระชนนี: เจ้าจอมมารดาจันทร์ | พระอัยกาฝ่ายพระชนนี: พระยาราชสัมภารากร (เทศ) | พระปัยกาฝ่ายพระชนนี:  ไม่มีข้อมูล |
| พระเจ้าบรมวงศ์เธอ พระองค์เจ้าศศิพงศ์ประไพ  | พระชนนี: เจ้าจอมมารดาจันทร์ | พระอัยกาฝ่ายพระชนนี: พระยาราชสัมภารากร (เทศ) | พระปัยยิกาฝ่ายพระชนนี:  ไม่มีข้อมูล |
| พระเจ้าบรมวงศ์เธอ พระองค์เจ้าศศิพงศ์ประไพ  | พระชนนี: เจ้าจอมมารดาจันทร์ | พระอัยยิกาฝ่ายพระชนนี: ท่านผู้หญิงอ่ำ | พระปัยกาฝ่ายพระชนนี:  ไม่มีข้อมูล |
| พระเจ้าบรมวงศ์เธอ พระองค์เจ้าศศิพงศ์ประไพ  | พระชนนี: เจ้าจอมมารดาจันทร์ | พระอัยยิกาฝ่ายพระชนนี: ท่านผู้หญิงอ่ำ | พระปัยยิกาฝ่ายพระชนนี:  ไม่มีข้อมูล |
ยินดีต้อนรับสู่ร้านอาหารลับต่างโลก

| --- | --- |
ยินดีต้อนรับสู่ร้านอาหารลับต่างโลก

異世界食堂 (Isekai Shokudō)
ชื่อภาษาอังกฤษ: Restaurant to Another World
แนว: ทำอาหาร, จินตนิมิต, ต่างโลก
นวนิยายชุด
เขียนโดย: จุมเป อินูซูกะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 4 มกราคม พ.ศ. 2556 – ปัจจุบัน
ไลต์โนเวล
เขียนโดย: จุมเป อินูซูกะ
วาดภาพโดย: คัตสึมิ เอนามิ
สำนักพิมพ์: ชูฟูโนโตโมะ
สำนักพิมพ์ภาคภาษาไทย: อนิแม็ก
ในเครือ: ฮีโร่บุงโกะ
กลุ่มเป้าหมาย: ชาย
วางจำหน่ายตั้งแต่: 28 กุมภาพันธ์ พ.ศ. 2558 – ปัจจุบัน
จำนวนเล่ม: 6
มังงะ
เขียนโดย: จุมเป อินูซูกะ
วาดภาพโดย: ทากาอากิ คูงัตสึ
สำนักพิมพ์: สแควร์เอนิกซ์
สำนักพิมพ์ภาคภาษาไทย: อนิแม็ก
นิตยสาร: ยังกังกัง
กลุ่มเป้าหมาย: เซเน็ง
วางจำหน่ายตั้งแต่: 18 พฤศจิกายน พ.ศ. 2559 – 25 มิถุนายน พ.ศ. 2562
จำนวนเล่ม: 4
อนิเมะโทรทัศน์
กำกับโดย: มาซาโตะ จิมโบะ
เขียนบทโดย: มาซาโตะ จิมโบะ
ดนตรีโดย: มิโฮะ สึจิบายาชิ TOMISIRO
สตูดิโอ: Silver Link  (ฤดูกาลที่ 1) OLM  (ฤดูกาลที่ 2)
เครือข่าย: TV Tokyo, TV Osaka, AT-X, TXN
เครือข่ายภาษาอังกฤษ: อนิพลัส
ฉาย:  3 กรกฎาคม พ.ศ. 2560  –  18 ธันวาคม พ.ศ. 2564
ตอน: 24
มังงะ
Isekai Shokudō ~Yōshoku no Nekoya~
เขียนโดย: จุมเป อินูซูกะ
วาดภาพโดย: โมโราซาวะ ยามิซาวะ
สำนักพิมพ์: คาโดกาวะโชเต็ง
นิตยสาร: โชเน็งเอชรายเดือน
กลุ่มเป้าหมาย: โชเน็ง
วางจำหน่ายตั้งแต่: 26 เมษายน พ.ศ. 2564 – ปัจจุบัน
จำนวนเล่ม: 1
ยินดีต้อนรับสู่ร้านอาหารลับต่างโลก หรือ ร้านอาหารต่างโลก (ญี่ปุ่น: 異世界食堂; โรมาจิ: Isekai Shokudō) เป็นซีรีส์ไลต์โนเวลญี่ปุ่น เขียนโดยจุมเป อินูซูกะ วาดภาพประกอบโดยคัตสึมิ เอนามิ ตีพิมพ์โดยสำนักพิมพ์ชูฟูโนโตโมะตั้งแต่เดือนกุมภาพันธ์ พ.ศ. 2558 ปัจจุบันวางจำหน่ายถึงเล่มที่ 6 ไลต์โนเวลมีลิขสิทธิ์ในประเทศไทยโดยสำนักพิมพ์อนิแม็ก ได้รับการดัดแปลงเป็นซีรีส์อนิเมะโทรทัศน์โดยสตูดิโอ Silver Link ออกอากาศตั้งแต่เดือนกรกฎาคมถึงกันยายน พ.ศ. 2560 ฤดูกาลที่ 2 สร้างโดยสตูดิโอ OLM ออกอากาศตั้งแต่เดือนตุลาคมถึงธันวาคม พ.ศ. 2564
แหล่งข้อมูลอื่น

เว็บไซต์ทางการของเว็บโนเวล ที่ โชเซ็ตสึกะ นิ นาโร (ญี่ปุ่น)
เว็บไซต์ทางการของอนิเมะ (ญี่ปุ่น)
ยินดีต้อนรับสู่ร้านอาหารลับต่างโลก (นิยาย) ที่เครือข่ายข่าวอนิเมะ
ร้านอาหารต่างโลก ที่ เอไอเอสเพลย์
คณะสหวิทยาการ มหาวิทยาลัยขอนแก่น

| --- | --- |
Faculty of Interdisciplinary Studies,  Khon Kaen University
ชื่อย่อ: IS
สถาปนา: 1 เมษายน พ.ศ. 2563 (4 ปี)
คณบดี: ผศ.ดร.สุนทรี บูชิตชน
ที่อยู่: 112 หมู่ 7 ถนนมิตรภาพ ตำบลหนองกอมเกาะ อำเภอเมืองหนองคาย จังหวัดหนองคาย 43000
สี:  
มาสคอต: กาลพฤกษ์
สถานปฏิบัติ: มหาวิทยาลัยขอนแก่น วิทยาเขตหนองคาย
เว็บไซต์: https://www.is.kku.ac.th/
คณะสหวิทยาการ มหาวิทยาลัยขอนแก่น (อังกฤษ: Faculty of Interdisciplinary Studies, Khon Kaen University) เป็นหน่วยงานราชการ สังกัดมหาวิทยาลัยขอนแก่น ตั้งอยู่ในวิทยาเขตหนองคาย
ประวัติ

ณ มหาวิทยาลัยขอนแก่น วิทยาเขตหนองคาย คำสั่งมหาวิทยาลัยขอนแก่น ลงวันที่ 10 ตุลาคม 2554 ที่ได้มีการแต่งตั้งคณะกรรมการปรับปรุงโครงสร้างและระเบียบการบริหารงานของวิทยาเขตหนองคาย โดยคณะทำงานได้มีการประชุมปรึกษาหารือรวมทั้งการรวบรวมข้อมูลจากสายวิชาต่าง ๆ และความคิดเห็นจากบุคลากรวิทยาเขตหนองคายในทุกภาคส่วน เกี่ยวกับการปรับปรุงโครงสร้างการบริหารงานของวิทยาเขตหนองคาย เพื่อรองรับการขยายตัวในอนาคต จนในที่สุดสภามหาวิทยาลัยขอนแก่นได้เห็นชอบในการที่จะปรับปรุงโครงสร้างการบริหารงานของวิทยาเขตหนองคาย เมื่อวันที่ 1 กุมภาพันธ์ 2554 และเมื่อคราวประชุมสภามหาวิทยาลัย ครั้งที่ 6/2555 เมื่อวันที่ 6 มิถุนายน 2555 ได้มีมติเห็นชอบในการจัดตั้งคณะวิชาตามโครงสร้างใหม่ของวิทยาเขตหนองคาย เป็น 4 คณะวิชา ประกอบด้วย คณะวิทยาศาสตร์ประยุกต์และวิศวกรรมศาสตร์, คณะบริหารธุรกิจ, คณะสังคมศาสตร์บูรณาการ และคณะศิลปศาสตร์ ให้เป็นหน่วยงานหนึ่งของมหาวิทยาลัยขอนแก่น มีสถานะเทียบเท่าคณะต่างๆ ของมหาวิทยาลัยขอนแก่น เรื่องการจัดตั้งส่วนงานภายใน วิทยาเขตหนองคาย ประกาศ ณ วันที่ 4 กรกฎาคม 2555  มีพันธกิจหลักในการผลิตบัณฑิตที่มีความรอบรู้วิชาการ มีความพร้อมในการทำงาน มีคุณธรรมและจริยธรรม การพัฒนาองค์ความรู้ด้านต่าง ๆ มุ่งสู่การพัฒนาที่ยั่งยืน การให้บริการสังคมทั้งทางวิชาการและวิชาชีพ การส่งเสริมและทำนุบำรุงศิลปวัฒนธรรม ขนบธรรมเนียมประเพณีท้องถิ่น ตลอดจนค่านิยมอันดีงาม  และมีการบริหารจัดการโดยยึดมั่นในหลักธรรมาภิบาล ส่งเสริมและสนับสนุนความรู้รัก สามัคคี และการอุทิศตนเพื่อองค์กร
ต่อมา วันที่ 10 กรกฎาคม 2563 ราชกิจจานุเบกษาได้เผยแพร่ประกาศมหาวิทยาลัยขอนแก่น ฉบับที่ 635/2563 เรื่อง การจัดตั้งส่วนงานของมหาวิทยาลัยขอนแก่น (ฉบับที่ 5) พ.ศ. 2563 ซึ่งลงวันที่ 1 เมษายน 2563 ได้มีการควบรวมส่วนคณะวิชาเดิม 4 คณะและ 1 หน่วยงานของมหาวิทยาลัยขอนแก่น วิทยาเขตหนองคาย ได้แก่ สำนักงานวิทยาเขตหนองคาย, คณะวิทยาศาสตร์ประยุกต์และวิศวกรรมศาสตร์, คณะบริหารธุรกิจ, คณะสังคมศาสตร์บูรณาการ และคณะศิลปศาสตร์ เป็นหน่วยงานใหม่ที่มีชื่อว่า คณะสหวิทยาการ มหาวิทยาลัยขอนแก่น ส่งผลให้คณะสหวิทยาการกลายเป็นคณะที่มีพื้นที่บริการใหญ่ที่สุดของมหาวิทยาลัยขอนแก่น
หลักสูตรที่เปิดสอน

| หลักสูตรที่เปิดสอนในคณะสหวิทยาการ มหาวิทยาลัยขอนแก่น วิทยาเขตหนองคาย> สาขาวิชา | หลักสูตรที่เปิดสอนในคณะสหวิทยาการ มหาวิทยาลัยขอนแก่น วิทยาเขตหนองคาย> ระดับปริญญาตรี | หลักสูตรที่เปิดสอนในคณะสหวิทยาการ มหาวิทยาลัยขอนแก่น วิทยาเขตหนองคาย> ระดับปริญญาโท | หลักสูตรที่เปิดสอนในคณะสหวิทยาการ มหาวิทยาลัยขอนแก่น วิทยาเขตหนองคาย> ระดับปริญญาเอก |
| --- | --- | --- | --- |
|  เทคโนโลยีและวิศวกรรมศาสตร์ |  หลักสูตรวิทยาศาสตรบัณฑิต (วท.บ.) สาขาวิชาวิทยาการคอมพิวเตอร์และสารสนเทศ  สาขาวิชาวิทยาศาสตร์การกีฬา นวัตกรรมและสุขภาพ |  หลักสูตรวิศวกรรมศาสตรมหาบัณฑิต (วศ.ม.) สาขาวิชาวิศวกรรมไฟฟ้าและคอมพิวเตอร์ |  หลักสูตรปรัชญาดุษฎีบัณฑิต (ปร.ด.) สาขาวิชาวิศวกรรมไฟฟ้าและคอมพิวเตอร์ (นานาชาติ) |
|  สังคมศาสตร์ |  หลักสูตรเศรษฐศาสตรบัณฑิต (ศ.บ.) สาขาวิชาเศรษฐศาสตร์ หลักสูตรรัฐประศาสนศาสตรบัณฑิต (รป.บ.) สาขาวิชารัฐประศาสนศาสตร์ |  หลักสูตรเศรษฐศาสตรมหาบัณฑิต (ศ.ม.) สาขาวิชาเศรษฐศาสตร์การจัดการและกลยุทธ์ |  |
|  วิทยาศาสตร์ประยุกต์ |  หลักสูตรวิทยาศาสตรบัณฑิต (วท.บ.) สาขาวิชาวิทยาศาสตร์สิ่งแวดล้อมและทรัพยากรธรรมชาติ  สาขาวิชาเทคโนโลยีและนวัตกรรมอาหาร  สาขาวิชาเทคโนโลยีการผลิตสัตว์น้ำ |  หลักสูตรวิทยาศาสตรมหาบัณฑิต (วท.ม.) สาขาวิชาวิทยาศาสตร์ทรัพยากรชีวภาพประยุกต์ (นานาชาติ) |  หลักสูตรปรัชญาดุษฎีบัณฑิต (ปร.ด.) สาขาวิชาวิทยาศาสตร์ทรัพยากรชีวภาพประยุกต์ (นานาชาติ) |
|  นิติศาสตร์ |  หลักสูตรนิติศาสตรบัณฑิต (น.บ.) สาขาวิชานิติศาสตร์ |  หลักสูตรนิติศาสตรมหาบัณฑิต (น.ม.) สาขาวิชานิติศาสตร์ |  |
|  บริหารธุรกิจ |  หลักสูตรบริหารธุรกิจบัณฑิต (บธ.บ.) สาขาวิชาการเงิน  สาขาวิชาธุรกิจระหว่างประเทศ หลักสูตรบัญชีบัณฑิต (บช.บ.) สาขาวิชาการบัญชี หลักสูตรศิลปศาสตรบัณฑิต (ศศ.บ.) สาขาวิชาการท่องเที่ยว |  หลักสูตรบริหารธุรกิจมหาบัณฑิต (บธ.ม.) สาขาวิชาการเป็นผู้ประกอบการและนวัตกรรม |  |
|  ศิลปศาสตร์และศึกษาศาสตร์ |  หลักสูตรศิลปศาสตรบัณฑิต (ศศ.บ.) สาขาวิชาภาษาอังกฤษเพื่อการจัดการธุรกิจ หลักสูตรศึกษาศาสตรบัณฑิต (ศษ.บ.) สาขาวิชาการสอนภาษาอังกฤษในฐานะภาษาต่างประเทศ |  หลักสูตรศึกษาศาสตรมหาบัณฑิต (ศษ.ม.) สาขาวิชาการบริหารและพัฒนาคุณภาพการศึกษา |  |
คณบดี

| ทำเนียบคณบดีคณะสหวิทยาการ มหาวิทยาลัยขอนแก่น> รายนามคณบดี | ทำเนียบคณบดีคณะสหวิทยาการ มหาวิทยาลัยขอนแก่น> วาระการดำรงตำแหน่ง | ทำเนียบคณบดีคณะสหวิทยาการ มหาวิทยาลัยขอนแก่น>  |
| --- | --- | --- |
| 1. รองศาสตราจารย์เพียรศักดิ์ ภักดี | 10 กรกฎาคม 2563 – 6 ตุลาคม 2563 (รักษาการแทนฯ) |  |
| 2. ผู้ช่วยศาสตราจารย์ ดร. เกียรติ แสงอรุณ | 7 ตุลาคม 2563 – 6 ตุลาคม 2567 |  |
| 3. ผู้ช่วยศาสตราจารย์ ดร. สุนทรี บูชิตชน | 7 ตุลาคม 2567 - ปัจจุบัน |  |
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
อันดับอัลบั้มยอดขายสูงสุดตลอดกาล

รายชื่ออัลบั้มยอดขายสูงสุดในโลก การจัดอันดับข้อมูลทั้งหมดมาจากข้อมูลในแหล่งที่เชื่อถือได้ และอัลบั้มต้องมียอดขายอย่างน้อย 20 ล้านก๊อบปี้ทั่วโลก ข้อมูลของอัลบั้มส่วนใหญ่มีความขัดแย้งกันจากการประมาณการตัวเลขข้อมูลการขายในแต่ละรายการและยอดขายสูงสุด เป็นไปตามมาตรฐานการขายที่แตกต่างกัน ยอดขายสูงสุดต้องต้องมีอย่างน้อย 100 ล้านก๊อบปี้และต่ำสุดต้องมียอดขาย 20-29 ล้านก๊อบปี้ รายชื่ออัลบั้มในที่นี้จะเรียงลำดับตามยอดขาย แล้วจึงเรียงตามชื่อศิลปิน รายการต่อไปนี้มีการจัดประเภทของอัลบั้มได้แก่ สตูดิโอ, อัลบั้มรวมฮิต, อัลบั้มรวม, ศิลปินต่างๆ, อัลบั้มรีมิกส์ (ดัดแปลง)
ยอดขายทั้งหมดต่อไปนี้ ไม่นับรวมการขายต่อ และการแชร์ไฟล์หรือการดาวน์โหลดที่ผิดกฎหมายลิขสิทธิ์
จำแนกรูปแบบอัลบั้ม

| คำอธิบายสี |
| --- | --- |
: สตูดิโออัลบั้ม
: อัลบั้มรวมเพลงฮิตและอัลบั้มรวมเพลง
: เพลงประกอบ
: อัลบั้มการแสดงสด
อัลบั้มจำหน่ายมากที่สุดประจำปีทั่วโลก

| ปี | อัลบั้ม | ศิลปิน | ยอดจำหน่าย (ล้าน) | อ้างอิง |
| --- | --- | --- | --- | --- |
| 2001 | Hybrid Theory | ลิงคินพาร์ก | 9.0 |  |
| 2002 | The Eminem Show | เอ็มมิเน็ม | 13.9 |  |
| 2003 | Come Away with Me | นอราห์ โจนส์ | 11.0 |  |
| 2004 | Confessions | อัชเชอร์ | 12.0 |  |
| 2005 | X&Y | โคลด์เพลย์ | 8.3 |  |
| 2006 | High School Musical | รวมศิลปิน | 7.0 |  |
| 2007 | High School Musical 2 | รวมศิลปิน | 6.0 |  |
| 2008 | Viva la Vida or Death and All His Friends | โคลด์เพลย์ | 6.8 |  |
| 2009 | I Dreamed a Dream | ซูเซิน บอยล์ | 8.3 |  |
| 2010 | Recovery | เอ็มมิเน็ม | 5.7 |  |
| 2011 | 21 | อะเดล | 18.1 |  |
| 2012 | 21 | อะเดล | 8.3 |  |
| 2013 | Midnight Memories | วันไดเรกชัน | 4.0 |  |
| 2014 | Frozen | รวมศิลปิน | 10.0 |  |
| 2015 | 25 | อะเดล | 17.4 |  |
| 2016 | Lemonade | บียอนเซ่ | 2.5 |  |
| 2017 | ÷ | เอ็ด ชีแรน | 6.1 |  |
| 2018 | The Greatest Showman | ฮิว แจ็กแมน และรวมศิลปิน | 3.5 |  |
| 2019 | 5x20 All the Best!! 1999–2019 | อาราชิ | 3.3 |  |
| 2020 | Map of the Soul: 7 | บีทีเอส | 4.8 |  |
| 2021 | 30 | อะเดล | 4.68 |  |
| 2022 | Greatest Works of Art | โจว เจี๋ยหลุน | 7.2 |  |
| 2023 | FML | เซเวนทีน | 6.2 |  |
| 2024 | The Tortured Poets Department | เทย์เลอร์ สวิฟต์ | 5.6 |  |
โอเวอร์ลอร์ด

| --- | --- |
โอเวอร์ลอร์ด
หน้าปกของไลต์โนเวล โอเวอร์ลอร์ด เล่ม 1 ในฉบับภาษาไทย
オーバーロード (Ōbārōdo)
ชื่อภาษาอังกฤษ: Overlord
แนว: จินตนิมิตมืด ต่างโลก
นวนิยายชุด
เขียนโดย: คูงาเนะ มูรายามะ
สำนักพิมพ์: อาร์กาเดีย โชเซ็ตสึกะ นิ นาโร
วางจำหน่ายตั้งแต่: 9 พฤษภาคม พ.ศ. 2553 – 30 มีนาคม พ.ศ. 2555
ไลต์โนเวล
เขียนโดย: คูงาเนะ มูรายามะ
วาดภาพโดย: so-bin
สำนักพิมพ์: เอ็นเตอร์เบรน
สำนักพิมพ์ภาคภาษาไทย: เดกซ์เพรส
กลุ่มเป้าหมาย: ชาย
วางจำหน่ายตั้งแต่: 30 กรกฎาคม พ.ศ. 2555 – ปัจจุบัน
จำนวนเล่ม: 16
มังงะ
เขียนโดย: ซาโตชิ โอชิโนะ
วาดภาพโดย: ฮูงิง มิยามะ
สำนักพิมพ์: คาโดกาวะโชเต็ง
สำนักพิมพ์ภาคภาษาไทย: เดกซ์เพรส
นิตยสาร: คอมพ์เอช
กลุ่มเป้าหมาย: เซเน็ง
วางจำหน่ายตั้งแต่: 26 พฤศจิกายน พ.ศ. 2557 – ปัจจุบัน
จำนวนเล่ม: 17
อนิเมะโทรทัศน์
กำกับโดย: นาโอยูกิ อิโต
อำนวยการสร้างโดย: คาซูฟูมิ คิกูชิมะ ซาโตชิ ฟูกาโอะ โนริโตโมะ อิโซไง ยูกิ โยชิดะ โช ทานากะฃ (ตอนที่ 1–13) โทโยกาซุ นากาฮิงาชิ (ตอนที่ 14–39)
เขียนบทโดย: ยูกิเอะ ซูงาวาระ
ดนตรีโดย: ชูจิ คาตายามะ (Team-MAX)
สตูดิโอ: แมดเฮาส์
เครือข่าย: AT-X, Tokyo MX, Sun TV, KBS, TV Aichi, BS11, MBS
ฉาย:  7 กรกฎาคม พ.ศ. 2558  –  27 กันยายน พ.ศ. 2565
ตอน: 52
โอวีเอ
กำกับโดย: มิโนรุ อาชินะ
สตูดิโอ: สตูดิโอพูยูไก
ถือสิทธิ์โดย: เมเดียลิงก์
ฉาย: 30 กันยายน พ.ศ. 2559
ตอน: 1
โอเอ็นเอ
Overlord: Ple Ple Pleiades
กำกับโดย: มิโนรุ อาชินะ
อำนวยการสร้างโดย: มิโนรุ อาชินะ
สตูดิโอ: สตูดิโอพูยูไก
ฉาย:  25 กันยายน พ.ศ. 2558  – ปัจจุบัน
ตอน: 44
ซีรีส์ภาพยนตร์อนิเมะ
โอเวอร์ ลอร์ด จอมมารพิชิตโลก เดอะ มูฟวี่ The Undead King โอเวอร์ ลอร์ด จอมมารพิชิตโลก เดอะ มูฟวี่ The Dark Hero
กำกับโดย: นาโฮยูกิ อิโต
เขียนบทโดย: ยูกิเอะ ซูงาวาระ
ดนตรีโดย: ชูจิ คาตายามะ (Team-MAX)
สตูดิโอ: แมดเฮาส์
ฉาย: 25 กุมภาพันธ์ พ.ศ. 2560(ภาค 1) 11 มีนาคม พ.ศ. 2560(ภาค2)
ความยาว: 117 นาที (Part 1) 108 minutes (Part 2)
โอเวอร์ลอร์ด หรือ โอเวอร์ ลอร์ด จอมมารพิชิตโลก (ญี่ปุ่น: オーバーロード; โรมาจิ: Ōbārōdo) เป็นซีรีส์ไลต์โนเวลญี่ปุ่น เขียนโดยคูงาเนะ มารูยามะ และวาภาพประกอบโดย so-bin เริ่มเผยแพร่ออนไลน์ในปี พ.ศ. 2553 ผ่านหลังสำนักพิมพ์เอ็นเตอร์เบรนได้รับลิขสิทธิ์ตีพิมพ์เป็นหนังสือไลต์โนเวลตั้งแต่เดือนกรกฎาคม พ.ศ. 2555 วางจำหน่ายถึงเล่มที่ 16 ซีรีส์มังงะดัดแปลง เขียนเรื่องโดยซาโตชิ โอชิโอะและวาดภาพโดยฮูงิง มิยามะ เริ่มตีพิมพ์ในนิตยสารคอมพ์เอชของสำนักพิมพ์คาโดกาวะโชเต็งตั้งแต่เดือนพฤศจิกายน พ.ศ. 2557 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์เดกซ์เพรส
ซีรีส์อนิเมะดัดแปลงผลิตโดยสตูดิโอแมดเฮาส์ มีทั้งหมด 4 ฤดูกาล ฤดูกาลละ 13 ตอน ฤดูกาลแรกออกอากาศตั้งแต่เดือนกรกฎาคมถึงกันยายน พ.ศ. 2558 ภาพยนตร์ 2 ภาคที่เป็นการรีแคปเหตุการณ์ในอนิเมะฤดูกาลแรก ออกฉายในประเทศญี่ปุ่นในเดือนกุมภาพันธ์และมีนาคม พ.ศ. 2560 ตามลำดับ ฤดูกาลที่สองออกอากาศตั้งแต่เดือนมกราคมถึงเมษายน พ.ศ. 2561 ฤดูกาลที่สามออกอากาศตั้งแต่เดือนกรกฎาคมถึงตุลาคม พ.ศ. 2561 และฤดูกาลที่สี่ออกอากาศตั้งแต่เดือนกรฎาคมถึงกันยายน พ.ศ. 2565 มีการประกาศสร้างภาพยนตร์อนิเมะเรื่องใหม่
สาวน้อยวัยใส พิชิตชัยในโลกเผด็จการ

| --- | --- |
สาวน้อยวัยใส พิชิตชัยในโลกเผด็จการ
逆転世界ノ電池少女 (Gyakuten Sekai no Denchi Shōjo)
ชื่อภาษาอังกฤษ: Rumble Garanndoll
อนิเมะโทรทัศน์
กำกับโดย: มาซาโอมิ อันโด
เขียนบทโดย: มาโกโตะ อูเอซุ
ดนตรีโดย: ยูซุเกะ ชิราโตะ
สตูดิโอ: Lerche
ถือสิทธิ์โดย: มิวส์ คอมมิวนิเคชัน
เครือข่าย: AT-X, Tokyo MX, ytv, BS11
ฉาย:  11 ตุลาคม พ.ศ. 2564  –  27 ธันวาคม พ.ศ. 2564
ตอน: 12
มังงะ
วาดภาพโดย: Left Hand
สำนักพิมพ์: คาโดกาวะโชเต็ง
นิตยสาร: Comic Newtype
กลุ่มเป้าหมาย: เซเน็ง
วางจำหน่ายตั้งแต่: 12 ตุลาคม พ.ศ. 2564 – ปัจจุบัน
จำนวนเล่ม: 2
สาวน้อยวัยใส พิชิตชัยในโลกเผด็จการ (ญี่ปุ่น: 逆転世界ノ電池少女; โรมาจิ: Gyakuten Sekai no Denchi Shōjo) เป็นซีรีส์อนิเมะโทรทัศน์ออริจินัล สร้างโดยสตูดิโอ Lerche เริ่มออกอากาศตั้งแต่เดือนตุลาคมถึงธํนวาคม พ.ศ. 2564  มังงะดัดแปลงวาดโดย Left Hand เผยแพร่ออนไลน์ทางเว็บไซต์มังงะ Comic Newtype ของสำนักพิมพ์คาโดกาวะโชเต็งตั้งแต่เดือนตุลาคมปีเดียวกัน
แหล่งข้อมูลอื่น

เว็บไซต์ทางการของอนิเมะ เก็บถาวร 2022-03-13 ที่ เวย์แบ็กแมชชีน (ญี่ปุ่น)
สาวน้อยวัยใส พิชิตชัยในโลกเผด็จการ (อนิเมะ) ที่เครือข่ายข่าวอนิเมะ
กัลลัง

| กัลลัง |
| --- | --- |
เขตวางผังเมือง และ HDB Town
การถอดเสียงOther
 • มลายู: Kallang (Rumi)  کالڠ‎ (Jawi)
 • จีน: 加冷 Jiālěng (Pinyin)  Ka-léng (Hokkien POJ)  Gā-láahng (Cantonese Yale)
 • ทมิฬ: காலாங் Kālāṅ (Transliteration)
แถวที่ 1: คอนโดมิเนียมคอสตา รู ที่มีสะพานเบนจามิน เชียเรส และ สิงคโปร์ฟลายเออร์ เป็นฉากหลัง  แถวที่ 2, ซ้าย: สะพานทันจง รู ข้ามแม่น้ำเกลัง  แถวที่ 2, ขวา: สนามกีฬาจาลันเบอซาร์  แถวที่ 3, ซ้าย: สนามกีฬาแห่งชาติที่มีทางหลวงนิโคล อยู่เบื้องหน้า  แถวที่ 3, ขวา: โกลเดนไมล์คอมเพล็กซ์ 
thLocation of Kallang in Singapore
Location in Central Region
กัลลัง   Kallang in    Singapore
พิกัด:  1°18′39″N 103°51′56″E﻿ / ﻿1.31083°N 103.86556°E﻿ / 1.31083; 103.86556
Country:  สิงคโปร์
Region: Central Region 
CDCs:  Central Singapore CDC  South East CDC 
Town councils:  Jalan Besar Town Council  Marine Parade Town Council  Tanjong Pagar Town Council 
Constituencies: Jalan Besar GRC Mountbatten SMC Tanjong Pagar GRC
การปกครอง
 • Mayors: Central Singapore CDC Denise Phua South East CDC Mohd Fahmi Aliman 
 • Members of Parliament: Jalan Besar GRC Denise Phua  Heng Chee How  Wan Rizal Wan Zakariah Mountbatten SMC Lim Biow Chuan Tanjong Pagar GRC Alvin Tan 
พื้นที่
 • ทั้งหมด: 9.17 ตร.กม. (3.54 ตร.ไมล์)
 • Residential: 2.1 ตร.กม. (0.8 ตร.ไมล์)
ประชากร (2024)
 • ทั้งหมด: 100,560 คน
 • ความหนาแน่น: 11,000 คน/ตร.กม. (28,000 คน/ตร.ไมล์)
เดมะนิม: Official Kallang resident 
Postal districts: 1, 7, 12, 13, 14, 15
Dwelling units: 35,742
Projected ultimate: 57,000
กัลลัง (Kallang; สัทอักษรสากล: /kɑːlɑːŋ/) เป็นเขตวางผังเมืองและเขตที่อยู่อาศัยตั้งอยู่ในภูมิภาคกลางของประเทศสิงคโปร์
การพัฒนาของเมืองนั้นมีศูนย์กลางอยู่ที่แม่น้ำกัลลังซึ่งเป็นแม่น้ำที่ยาวที่สุดในสิงคโปร์ พื้นที่วางผังกัลลัง  มีอาณาเขตติดกับตัวปาเอี๋ยวทางทิศเหนือ เกลังทางทิศตะวันออก มารีนพาเรดทางทิศตะวันออกเฉียงใต้ มารินาตะว้นออกทางทิศใต้ ดาวน์ทาวน์คอร์ทางทิศตะวันตกเฉียงใต้ โรเชอร์, นิวตันทางทิศตะวันตก และโนเวนา ทางทิศตะวันตกเฉียงเหนือ
กฤตย์ จีรพัฒนานุวงศ์

| กฤตย์ จีรพัฒนานุวงศ์ |
| --- | --- |
เกิด: 9 พฤศจิกายน พ.ศ. 2537 (30 ปี) อำเภอเมืองยะลา จังหวัดยะลา ประเทศไทย
ศิษย์เก่า: โรงเรียนเทพศิรินทร์
อาชีพ: นักร้อง นักแสดง ยูทูบเบอร์
ปีปฏิบัติงาน: พ.ศ. 2556–ปัจจุบัน
ส่วนสูง: 165 เซนติเมตร (5 ฟุต 5 นิ้ว)
อาชีพทางดนตรี
แนวเพลง: ป็อบ ป็อปร็อก อินดี้
เครื่องดนตรี: ร้องนำ กีต้าร์
ช่วงปี: พ.ศ. 2556 - ปัจจุบัน
ค่ายเพลง: อัพจี (พ.ศ. 2556–2559)  SRP Label (พ.ศ. 2559–2560)  Saw Records (พ.ศ. 2560)  Malama Collective (พ.ศ. 2560–2561)  ยีนแล็บ (พ.ศ. 2561–ปัจจุบัน)
สมาชิกของ: ทรีแมนดาวน์ (พ.ศ. 2556 - ปัจจุบัน)
 นักดนตรี
กฤตย์ จีรพัฒนานุวงศ์ (9 พฤศจิกายน พ.ศ. 2537) ชื่อเล่น กิต หรือรู้จักในนาม กิต Three Man Down เป็นนักร้องนำวงทรีแมนดาวน์, นักแสดง และยูทูบเบอร์
ประวัติ

กฤตย์ จีรพัฒนานุวงศ์ เกิดเมื่อวันที่ 9 พฤศจิกายน พ.ศ. 2537 ที่อำเภอเมืองยะลา จังหวัดยะลา
ประวัติ > ดนตรี

กฤตย์ เริ่มร้องเพลงในวัยเด็กเมื่อแม่ของเขาได้ชวนเขามาร้องเพลงในร้านอาหารซึ่งทำให้เขาได้ค้นพบว่าตัวเองก็สามารถร้องเพลงได้ทำให้เขาเริ่มร้องเพลงคาราโอเกะมาเรื่อย ๆ เขาเริ่มร้องเพลงจริงจังประมาณมัธยมศึกษาปีที่ 2 จากการรวมกลุ่มตั้งวงดนตรีกับเพื่อน และได้รับตำแหน่งร้องนำ พร้อมไปกับการเรียนร้องเพลงมากยิ่งขึ้น ซึ่งเขานั้นทำวงดนตรีมาจนจบมัธยมศึกษาปีที่ 6 ก่อนจะแยกย้ายเข้าศึกษาในระดับมหาวิทยาลัย โดยในช่วงมหาวิทยาลัยเขาได้พบกับเพื่อน ๆ และรวมกลุ่มกันอีกครั้ง โดยเริ่มต้นมี กิต, เต และ ตูน ก่อนจะมีเพื่อนอีก 2 คน อย่าง โอม และเส็ง เสริมเข้ามา จากนั้นพวกเขาได้ฝึกซ้อม และเริ่มต้นเข้าสู่การเดินสายประกวดวงดนตรีตามเวทีต่าง
ประวัติ > ยูทูบเบอร์

กฤตย์ อดีตเคยเป็นตากล้องช่องยูทูบ “MOJIKO” พร้อมกับทำวงทรีแมนดาวน์ก่อนจะออกมาทำวงทรีแมนดาวน์อย่างเต็มตัว นอกจากนี้ กฤตย์ ยังมีช่องยูทูบกับวงทรีแมนดาวน์ชื่อช่อง “DowntownCH” และมีช่องยูทูบเป็นของตัวเองชื่อช่อง “kittyumbs”
สุขภาพ

ในวันที่ 24 มีนาคม พ.ศ. 2567 ต้นสังกัด “ยีนแล็บ” ได้ออกแถลงว่า กฤตย์ ถูกแพทย์วินิจฉัยว่าป่วยเป็นโรคหัด และมีภาวะตับอักเสบ โดยแพทย์ลงความเห็นว่าต้องพักรักษาตัวตั้งแต่วันที่ 24-27 มีนาคม พ.ศ. 2567 รวมระยะเวลา 4 วัน ซึ่งส่งผลทำให้ไม่สามารถเดินทางไปแสดงที่ร้าน Drift 304 จังหวัดปราจีนบุรี ในวันที่ 24 มีนาคม พ.ศ. 2567 และร้าน เล่นใหญ่ พหลโยธิน ในวันที่ 27 มีนาคม พ.ศ. 2567
ในวันที่ 9 กันยายน พ.ศ. 2567 ต้นสังกัด “ยีนแล็บ” ได้ออกแถลงว่า กฤตย์ ถูกแพทย์วินิจฉัยว่าป่วยมีอาการ ศูนย์กลางจอประสาทตาบวมนํ้า จนทำให้ตาพร่ามัว โดยแพทย์ลงความเห็นว่าควรพักเพื่อดูอาการ และวินิจฉัยโรคเพิ่มเติมเป็นเวลา 3 วัน ต่อมาในวันที่ 11 กันยายน พ.ศ. 2567 ต้นสังกัด “ยีนแล็บ” ได้ออกแถลงว่า กฤตย์ ถูกแพทย์วินิจฉัยว่าป่วยเป็นโรค Vogt–Koyanagi–Harada disease (VKH) ซึ่งส่งผลทำให้วงต้องหยุดพักงานในเดือนกันยายนในปีนั้นทั้งเดือน
ต่อมาในวันที่ 23 กันยายน พ.ศ. 2567 ต้นสังกัด Genelab ออกมาประกาศว่า กฤตย์ยังคงมีอาการป่วยที่จอประสาทตา สูญเสียการมองเห็นภาพกลางภาพ แพทย์ลงความเห็นให้รักษาตัวอย่างต่อเนื่อง หลีกเลี่ยงสถานที่คนหนาแน่น หรือที่ถ่ายเทไม่สะดวก เพื่อป้องกันการติดเชื้อ มีผลให้วง ทรีแมนดาวน์ ต้องงดการแสดงจนถึง 31 ธันวาคม 2567 แต่สามารถขึ้นแสดงงาน Music festival event และงานแสดงกลางแจ้งที่มีระยะห่างจากคนดูได้
ผลงาน > ผลงานเพลง > วงทรีแมนดาวน์

อัลบั้ม This City Won’t Be Lonely Anymore
อัลบั้ม 28
ผลงาน > ผลงานการแสดง

DEEP #โปรเจกต์ลับหลับเป็นตาย
The Up Rank อาชญาเกม
เทอมสอง สยองขวัญ
ผลงาน > คอนเสิร์ต

The Concert Application presents Three Man Down Live At Impact Arena 2023 วันเสาร์ที่ 19 สิงหาคม 2566 ณ IMPACT ARENA
The Concert Application presents Three Man Down 'BASIC TOUR' - ภาคเหนือ วันเสาร์ที่ 22 มิถุนายน 2567 ณ Chiang Mai Hall
The Concert Application presents Three Man Down 'BASIC TOUR' - ภาคตะวันออกเฉียงเหนือ วันเสาร์ที่ 4 กรกฎาคม 2567 ณ Khon Kean Hall
The Concert Application presents Three Man Down 'BASIC TOUR' - ภาคตะวันออก วันเสาร์ที่ 13 กรกฎาคม 2567 ณ Si Racha Hall
The Concert Application presents Three Man Down 'BASIC TOUR' - ภาคใต้ วันเสาร์ที่ 20 กรกฎาคม 2567 ณ Hatyai Hall
แหล่งข้อมูลอื่น

| ด ค กทรีแมนดาวน์ |
| --- | --- |
 กฤตย์ จีรพัฒนานุวงศ์  พีรพล เอี่ยมจำรัส  เตธนันท์ วงศ์ปรีชาโชค  วิศรุต ปฐมสิริไพศาล  กิจฏิเมธ ชาญพานิช 
สตูดิโออัลบั้ม:  This City Won’t Be Lonely Anymore (2564)  28 (2566) 
เพลง:  "ข้างกัน (City)"  "ถ้าเธอรักฉันจริง"  "ฝนตกไหม"  "ฝันถึงแฟนเก่า"  "วันเกิดฉันปีนี้ (HBD to me)"  "ปล่อยให้เวลา (Broken Clock)"  "น้อง (Nong)"  "เปิดตัวเขา (Rebound)" 
คอนเสิร์ต:  ทรีแมนดาวน์ ไลฟ์ แอต อิมแพ็ค อารีน่า 2023  ทรีแมนดาวน์ 'เบสิค ทัวร์' 
บทความที่เกี่ยวข้อง:  ทรีแมนดาวน์  ยีนแล็บ  กฤตย์ จีรพัฒนานุวงศ์  ทรีแมนดาวน์ ไลฟ์ แอต อิมแพ็ค อารีน่า 2023 
  หมวดหมู่:ทรีแมนดาวน์